Met Suid-Afrika se besonder hoë egskeidingsyfer in gedagte gesels Annelize Brits met Elize Parker en Magriet Smit, skrywers van die boek Een cappuccino en ’n creme soda, asseblief. Die skrywers ken die seer van egskeiding en in hierdie eerste episode gee hulle ouers raad oor hoe om die nuus van ’n egskeiding aan die kinders oor te dra. Nóg ŉ baie belangrike aspek, finansies, kry aandag.
Een van die beste maniere vir Dankbaarheid om terug te veg wanneer Onvergenoegdheid ’n vuishou ingekry het, is om bewus te wees van wat in jou gedagtes aan die gang is. Sodra jy agterkom dat jy besig is om jouself met ander te vergelyk, kan jy die gedagtes stopsit en doelbewus dink aan iets in daardie area waarvoor jy wel dankbaar kan wees. Byvoorbeeld, jou vriendin vertel jou van ’n romantiese uitstappie waarop haar man haar geneem het. Jy hou ook van uitstappies, maar jou man is nie romanties nie. In stede daarvan om hom te verwyt kan jy jouself herinner daaraan dat hy ten minste lojaal aan jou is en jou met die kinders help. Of jy hou dalk niks van jou huidige werk wat jy doen nie. Onthou egter dat daar heelwat werkloses is wat wat sou gee vir ’n werksgeleentheid – ook joune.
Wie loop tans voor op die telbord in jou gedagtewêreld – Dankbaarheid of Onvergenoegdheid? Kom ons herken die stryd en beveg dit reg sodat ons op die einde kan verseker dat Dankbaarheid onder ’n luide applous met hande in die lug sal staan omdat hy as die wenner uit die stryd tree! Sterkte.
Gebed: Vader God, baie dankie vir elke genadegawe wat ek uit U hand ontvang het. Ek is dankbaar vir (noem spesifiek in jou lewe waarvoor jy dankbaar is). Help my om my gedagtes te bewaak om nie onvergenoegd te raak deur myself met ander te vergelyk nie. Ek vra dit in die Naam van Jesus Christus.